b"\n_START_ARTICLE_\nVideografija Britney Spears\n_START_PARAGRAPH_\nVideografijo Britney Spears, ameri\xc5\xa1ke glasbenice, sestavlja dvaintrideset videospotov, \xc5\xa1tiri doma\xc4\x8de posnetke, dva posnetka s koncertnih turnej, en posnetek glasbene kompilacije in dva dokumentarna filma. Leta 1997 je Britney Spears podpisala pogodbo z zalo\xc5\xbebo Jive Records. Njen prvi videospot je bil videospot za pesem\xc2\xa0\xc2\xbb...Baby One More Time\xc2\xab, v katerem je oble\xc4\x8dena kot dekle iz katoli\xc5\xa1ke \xc5\xa1ole. S to pesmijo in videospotom zanjo je tudi zaslovela. Videospot je dosegel prvo mesto na lestvici TRL-jevih\xc2\xa0\xc2\xbbnajbolj ikoni\xc4\x8dnih videospotov\xc2\xab. Videospot za glavni singl iz njenega drugega glasbenega albuma,\xc2\xa0\xc2\xbbOops!... I Did It Again\xc2\xab, je do\xc5\xbeivel podoben uspeh. Zgodba se je odvijala na Marsu, kjer ima Britney Spears oble\xc4\x8deno tesno prilegajo\xc4\x8do se rde\xc4\x8do obleko. Videospot za pesem\xc2\xa0\xc2\xbbStronger\xc2\xab\xc2\xa0je bil bolj prefinjen in odrasel. Leta 2001 je izdala videospot za pesem\xc2\xa0\xc2\xbbI'm a Slave 4 U\xc2\xab, s katerim se je preselila na bolj odraslo obmo\xc4\x8dje, saj je nastopala z zapletenimi plesnimi rutinami in imela oble\xc4\x8dene precej tvegane obleke._NEWLINE_Videospot za pesem\xc2\xa0\xc2\xbbMe Against the Music\xc2\xab, ki je vklju\xc4\x8deval tudi Madonno, je iz\xc5\xa1el leta 2003. Re\xc5\xbeiser videospota, Paul Hunter, je o slednjem govoril z MTV-jem, kjer je povedal:\xc2\xa0\xc2\xbbMadonna je ikona zgodnje generacije, Britney pa je novej\xc5\xa1a generacija. [...] \xc5\xbdelel sem si, da bi bilo vse skupaj nekako podobno igri med ma\xc4\x8dko in mi\xc5\xa1jo, hkrati pa sem \xc5\xbeelel prikazati tudi nekak\xc5\xa1no predigro Britney in Madonne in z vsem skupaj preprosto dra\xc5\xbeiti ob\xc4\x8dinstvo.\xc2\xab Britney Spears si je izmislila zgodbo, ki so jo prikazali v videospotu za pesem\xc2\xa0\xc2\xbbToxic\xc2\xab, sicer pa je videospot re\xc5\xbeiral Joseph Kahn. Britney Spears igra tri razli\xc4\x8dne inkarnacije sebe in zastrupi svojega nezvestega partnerja. V nekaterih prizorih je gola oziroma oble\xc4\x8dena le v diamante. Videospot za pesem\xc2\xa0\xc2\xbbEverytime\xc2\xab\xc2\xa0je re\xc5\xbeiral David LaChapelle in je bil znatno temnej\xc5\xa1i od njenih prej\xc5\xa1njih videospotov. V videospotu je Britney Spears prikazana kot zvezdnica, ki jo stalno obkro\xc5\xbea kup papparazzev in se utaplja v svoji kadi, ko za\xc4\x8dne krvaveti iz rane na svoji glavi. V bolni\xc5\xa1nici je zdravniki ne morejo o\xc5\xbeiveti, v sosednji sobi pa se rodi otrok, ki naj bi bil njena reinkarnacija. Na za\xc4\x8detku naj bi v videospotu umrla zaradi prevelikega odmerka drog, vendar so konec potem, ko so ga kritizirale mnoge organizacije, ki so zgodbo interpretirali kot glamurizacijo samomora odstranili. Videospot je vseboval \xc5\xa1tevilne verske sklice, kritiki pa so menili, da je bil videospot napoved za te\xc5\xbeave Britney Spears, ki so se pojavile v prihodnosti. Videospot za njeno verzijo pesmi\xc2\xa0\xc2\xbbMy Prerogative\xc2\xab\xc2\xa0je bil opisan kot\xc2\xa0\xc2\xbb[videospot] z elementom stare hollywoodske skrivnostnosti in bli\xc5\xa1\xc4\x8da.\xc2\xab Videospot se pri\xc4\x8dne z Britney Spears, ki se divje vozi z porschejem in zapelje v bazen._NEWLINE_Videospot za njen singl\xc2\xa0\xc2\xbbGimme More\xc2\xab\xc2\xa0iz leta 2007 prikazuje Britney Spears kot striptizeto in se razlikuje od njenih prej\xc5\xa1njih videospotov, ki so bili sestavljeni iz natan\xc4\x8dne koreografije. S strani kritikov je prejel me\xc5\xa1ane ocene, ki so ve\xc4\x8dinoma kritizirali njen ples ob drogu in celotno zgodbo videospota. Videospot za pesem\xc2\xa0\xc2\xbbPiece of Me\xc2\xab\xc2\xa0govori o \xc5\xbeivljenju Britney Spears v tistem \xc4\x8dasu, v videospotu za pesem\xc2\xa0\xc2\xbbBreak the Ice\xc2\xab\xc2\xa0pa je se pevka pojavi kot superherojinja. Videospot za pesem\xc2\xa0\xc2\xbbWomanizer\xc2\xab, ki je iz\xc5\xa1el leta 2008, je javnost sprejela kot znanilec ponovne o\xc5\xbeivitve njene kariere. Zgodbo videospota, ki so ga opisali kot nadaljevanje videospota za pesem\xc2\xa0\xc2\xbbToxic\xc2\xab, sta si izmislila Britney Spears in re\xc5\xbeiser Joseph Kahn. V videospotu za pesem\xc2\xa0\xc2\xbbCircus\xc2\xab\xc2\xa0se Britney Spears pojavi kot cirku\xc5\xa1ka plesalka, kjer jo spremljajo \xc5\xa1e drugi plesalci, med nastopi v razli\xc4\x8dnih okoljih v cirkusu. Na za\xc4\x8detku videospota za pesem\xc2\xa0\xc2\xbbIf U Seek Amy\xc2\xab\xc2\xa0Britney Spears priredi zabavo v svoji hi\xc5\xa1i, nato pa se spremeni v navadno ameri\xc5\xa1ko gospodinjo, medtem ko je videospot za pesem\xc2\xa0\xc2\xbbRadar\xc2\xab\xc2\xa0posnet kot posvetilo Madonnini pesmi\xc2\xa0\xc2\xbbTake a Bow\xc2\xab. Odlomek iz videospota za pesem\xc2\xa0\xc2\xbb3\xc2\xab\xc2\xa0je bil opisan kot\xc2\xa0\xc2\xbbpreprost\xc2\xab\xc2\xa0in\xc2\xa0\xc2\xbbzelo, zelo minimalen\xc2\xab._NEWLINE_Britney Spears je zasedla \xc4\x8detrto mesto na VH1-jevi lestvici\xc2\xa0\xc2\xbb50 najve\xc4\x8djih \xc5\xbeensk v obdobju posnetkov\xc2\xab, na katerem so jo prehiteli samo veterani, kot so Madonna, Janet Jackson in Whitney Houston."